ระเบียบกรมสรรพสามิตว่าด้วยการควบคุมโรงอุตสาหกรรมผลิตสุราพ.ศ. ๒๕๖๐[๑] เพื่อประโยชน์ในการควบคุมและตรวจสอบการผลิตสุราในราชอาณาจักรตามประกาศกรมสรรพสามิต เรื่อง หลักเกณฑ์วิธีการและเงื่อนไขในการผลิตสุราและการนำสุราออกจากโรงอุตสาหกรรมเพื่อตรวจวิเคราะห์ในขั้นตอนการผลิตซึ่งออกโดยอาศัยอำนาจตามความในมาตรา ๑๕๓ วรรคหนึ่ง แห่งพระราชบัญญัติภาษีสรรพสามิตพ.ศ. ๒๕๖๐ ให้เป็นไปโดยถูกต้อง รัดกุม และมีประสิทธิภาพอาศัยอำนาจตามความในมาตรา ๖ (๒) (๓) (๔)และมาตรา ๑๑๘ แห่งพระราชบัญญัติภาษีสรรพสามิต พ.ศ. ๒๕๖๐ และมาตรา ๓๘ แห่งพระราชบัญญัติระเบียบบริหารราชการแผ่นดินพ.ศ. ๒๕๓๔ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน พ.ศ. ๒๕๓๔ (ฉบับที่๗) พ.ศ. ๒๕๕๐ อธิบดีกรมสรรพสามิต จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกรมสรรพสามิต ว่าด้วยการควบคุมโรงอุตสาหกรรมผลิตสุรา พ.ศ. ๒๕๖๐ข้อ ๒ ระเบียบนี้ให้ใช้บังคับตั้งแต่วันออกประกาศเป็นต้นไปข้อ ๓ ในระเบียบนี้เอทานอล หมายความว่าสุรากลั่นชนิดเอทานอลที่มีแรงแอลกอฮอล์ตั้งแต่เก้าสิบเก้าจุดห้าดีกรีขึ้นไปเพื่อนำไปใช้เป็นวัตถุดิบหรือส่วนประกอบในการผลิตน้ำมันเชื้อเพลิงและให้หมายความรวมถึงสุรากลั่นชนิดสุราสามทับที่มีแรงแอลกอฮอล์ตั้งแต่เก้าสิบห้าดีกรีขึ้นไปเพื่อส่งออกไปนอกราชอาณาจักรเอทานอลแปลงสภาพ หมายความว่าสุรากลั่นชนิดเอทานอลที่ได้มีการแปลงสภาพตามสูตรที่กรมสรรพสามิตกำหนดโรงอุตสาหกรรม หมายความว่าโรงอุตสาหกรรมผลิตสุราที่ได้รับอนุญาตให้ผลิตสุราชนิดต่าง ๆ ยกเว้นโรงอุตสาหกรรมผลิตสุราชุมชนผู้ประกอบอุตสาหกรรม หมายความว่าเจ้าของโรงอุตสาหกรรมผลิตสุราและให้หมายความรวมถึงผู้จัดการหรือบุคคลอื่นซึ่งรับผิดชอบในการดำเนินงานของโรงอุตสาหกรรมด้วยผู้ควบคุมโรงอุตสาหกรรม หมายความว่าเจ้าพนักงานสรรพสามิตที่อยู่ปฏิบัติงานประจำโรงอุตสาหกรรมเพื่อควบคุมและตรวจสอบการปฏิบัติของผู้ประกอบอุตสาหกรรมข้อ ๔ ให้ผู้อำนวยการสำนักมาตรฐานและพัฒนาการจัดเก็บภาษี๑ รักษาการตามระเบียบนี้หมวด๑บททั่วไป ข้อ ๕ ให้สรรพสามิตพื้นที่มีหน้าที่ไปตรวจโรงอุตสาหกรรมที่อยู่ในพื้นที่ที่รับผิดชอบไม่น้อยกว่าเดือนละหนึ่งครั้งและให้ผู้อำนวยการสำนักงานสรรพสามิตภาคมีหน้าที่ไปตรวจโรงอุตสาหกรรมที่อยู่ในพื้นที่ที่รับผิดชอบไม่น้อยกว่าสามเดือนต่อหนึ่งครั้งการตรวจโรงอุตสาหกรรมตามวรรคหนึ่ง ให้ผู้ตรวจบันทึกผลการตรวจไว้ในสมุดตรวจราชการโดยให้สำนักงานสรรพสามิตพื้นที่จัดทำขึ้นเป็นการเฉพาะสำหรับผู้ประกอบอุตสาหกรรมรายนั้นๆ และให้ผู้ประกอบอุตสาหกรรมลงลายมือชื่อรับทราบผลการตรวจทุกครั้งด้วยหมวด๒การควบคุมโรงอุตสาหกรรมผลิตสุราต่างๆยกเว้นโรงอุตสาหกรรมผลิตสุรากลั่นชนิดเอทานอล ส่วนที่๑อาคารสิ่งปลูกสร้าง เครื่องจักร เครื่องมือ อุปกรณ์หรือภาชนะที่ใช้ในการผลิตสุรา ข้อ ๖ ผู้ประกอบอุตสาหกรรมต้องจัดให้มีอาคารและสิ่งปลูกสร้างต่างๆ เครื่องมือ อุปกรณ์หรือภาชนะที่ใช้ในการผลิตสุรา ประกอบด้วยสิ่งต่อไปนี้(๑) โรงอุตสาหกรรมต้องเป็นไปตามแบบแปลนแผนผังที่ผู้ประกอบอุตสาหกรรมยื่นพร้อมคำขออนุญาตก่อสร้างโรงอุตสาหกรรมและได้รับอนุญาตแล้วหากภายหลังประสงค์จะเปลี่ยนแปลงแก้ไขแบบแปลนแผนผังโรงอุตสาหกรรมจะต้องขออนุญาตต่อผู้อำนวยการสำนักมาตรฐานและพัฒนาการจัดเก็บภาษี ๑ เป็นการล่วงหน้าและเมื่อได้รับอนุญาตเป็นหนังสือแล้วจึงจะดำเนินการได้(๒) โรงอุตสาหกรรมต้องล้อมรอบด้วยรั้วที่มั่นคงแข็งแรงและให้มีประตูเข้าออกเปิดใช้เพียงประตูเดียวในกรณีมีความจำเป็นต้องเปิดใช้ประตูมากกว่าหนึ่งประตูให้ยื่นคำขอพร้อมทั้งแสดงเหตุผลความจำเป็นต่อสรรพสามิตพื้นที่ที่โรงอุตสาหกรรมตั้งอยู่(๓) มีอาคารหรือสถานที่สำหรับเก็บวัตถุดิบอาคารหรือสถานที่สำหรับเก็บภาชนะที่รองรับน้ำสุราที่ได้จากการผลิตอาคารหรือสถานที่ที่ใช้สำหรับปรุงแต่งสุราอาคารหรือสถานที่ที่ใช้สำหรับเก็บสุราที่ยังมิได้เสียภาษี โดยแยกเป็นสัดส่วนเฉพาะ(๔) มีสถานที่สำหรับให้ผู้ควบคุมโรงอุตสาหกรรมใช้ในการปฏิบัติราชการตามหน้าที่โดยแยกเป็นสัดส่วนภายในบริเวณโรงอุตสาหกรรม(๕)มีสถานที่สำหรับผู้ควบคุมโรงอุตสาหกรรมใช้เป็นที่พักอาศัยภายในบริเวณโรงอุตสาหกรรมหรือใกล้เคียงกับโรงอุตสาหกรรม ในกรณีที่มีการผลิตสุราต่อเนื่องข้อ ๗ ผู้ประกอบอุตสาหกรรมต้องจัดให้มีภาชนะที่ใช้สำหรับเก็บวัตถุดิบกรณีที่วัตถุดิบเป็นของเหลวภาชนะที่ใช้ในการรองรับการต้มหรือกลั่นสุราได้ ภาชนะที่ใช้ในการพักน้ำสุราที่ผลิตได้ภาชนะที่ใช้ในการปรุงแต่งน้ำสุราภาชนะเก็บสุราสำเร็จรูปที่ยังไม่ได้บรรจุภาชนะภาชนะต่าง ๆ ตามวรรคหนึ่งต้องได้รับการตรวจสอบ และรับรองปริมาตรความจุ ตามวิธีการที่กรมสรรพสามิตเห็นชอบข้อ ๘ ผู้ประกอบอุตสาหกรรมมีหน้าที่จัดหาเครื่องจักรเครื่องมือ เครื่องใช้และเครื่องวัดสำหรับใช้ในการตรวจสอบหรือใช้ในการวัดเพื่อหาปริมาณวัตถุดิบหรือน้ำสุราสำเร็จรูปเท่าที่จำเป็นเครื่องจักร เครื่องมือ เครื่องใช้ หรือเครื่องวัดตามวรรคหนึ่งต้องได้รับการตรวจสอบ และรับรองจากกรมสรรพสามิตก่อนจึงจะนำไปใช้ได้ข้อ ๙ การหาปริมาณวัตถุดิบ หรือน้ำสุราสำเร็จรูปให้ถือตามหน่วยระบบเมตริกเป็นเกณฑ์คำนวณ เศษของกิโลกรัมหรือลิตรตั้งแต่ครึ่งกิโลกรัม หรือครึ่งลิตรขึ้นไปให้คิดเป็นหนึ่งกิโลกรัมหรือหนึ่งลิตรแต่ถ้าต่ำกว่าครึ่งให้ปัดทิ้งส่วนที่๒การควบคุมการใช้วัตถุดิบผลิตสุรา ข้อ ๑๐ ในการผลิตสุราแต่ละประเภทให้ผู้ประกอบอุตสาหกรรมปฏิบัติดังนี้(๑) โรงอุตสาหกรรมที่มีการกลั่นและปรุงแต่งสุรา(๑.๑) เมื่อมีการนำวัตถุดิบที่ใช้ในการผลิตสุราเข้ามาในโรงอุตสาหกรรมหรือมีการนำวัตถุดิบไปใช้ในการผลิตสุราให้ผู้ประกอบอุตสาหกรรมบันทึกรายการรับและจ่ายวัตถุดิบลงในบัญชีประจำวันแสดงการรับและการจ่ายวัตถุดิบตามแบบ ภส.๐๗ - ๐๑ หรือบันทึกผ่านระบบเครือข่ายอินเทอร์เน็ตที่เว็บไซต์กรมสรรพสามิตhttps:// (๑.๒) เมื่อมีการต้มกลั่นสุราสุราที่ได้จากการต้มกลั่นให้ผู้ประกอบอุตสาหกรรมบันทึกปริมาณสุราที่ต้มกลั่นได้ลงในบัญชีประจำวันแสดงการรับและการจ่ายวัตถุดิบตามแบบ ภส.๐๗ - ๐๑ หรือบันทึกผ่านระบบเครือข่ายอินเทอร์เน็ตที่เว็บไซต์กรมสรรพสามิตhttps:// (๑.๓) เมื่อมีการนำสุราที่ต้มกลั่นได้ตาม(๑.๒) ไปกลั่นทับหรือนำไปปรุงแต่งเป็นสุราสำเร็จรูปหรือมีการนำไปทำการแปลงสภาพ ให้ผู้ประกอบอุตสาหกรรมบันทึกการกระทำนั้นลงในบัญชีประจำวันแสดงการผลิตและการจำหน่าย ตามแบบ ภส.๐๗- ๐๒หรือบันทึกผ่านระบบเครือข่ายอินเทอร์เน็ตที่เว็บไซต์กรมสรรพสามิตhttps:// โดยสุราที่มีการปรุงแต่งให้แยกชนิดตรา และแรงแอลกอฮอล์ ไว้ให้ชัดเจน(๑.๔) เมื่อมีการนำสุราสำเร็จรูปตาม(๑.๓) ไปบรรจุภาชนะการปิดแสตมป์สุราที่บรรจุภาชนะและมีการรับจ่ายสุราที่บรรจุภาชนะและปิดแสตมป์แล้วให้ผู้ประกอบอุตสาหกรรมบันทึกการกระทำนั้นลงในบัญชีประจำวันแสดงการผลิตและการจำหน่ายตามแบบ ภส.๐๗ - ๐๒หรือบันทึกผ่านระบบเครือข่ายอินเทอร์เน็ตที่เว็บไซต์กรมสรรพสามิต โดยให้แยกตามชนิด ตรา แรงแอลกอฮอล์ และขนาดบรรจุไว้ให้ชัดเจนเพื่อตรวจสอบ(๑.๕) เมื่อมีการนำสุราสามทับไปทำการแปลงสภาพและจ่ายสุราสามทับแปลงสภาพออกจากบัญชีให้ผู้ประกอบอุตสาหกรรมบันทึกการกระทำนั้นลงในบัญชีประจำวันแสดงการรับและการจ่ายสุราสามทับแปลงสภาพตามแบบท้ายระเบียบนี้ โดยให้แยกตามชนิดสูตรการแปลงสภาพและแรงแอลกอฮอล์ไว้ให้ชัดเจน(๒) โรงอุตสาหกรรมสุราแช่ชนิดเบียร์(๒.๑) เมื่อมีการนำวัตถุดิบที่ใช้ในการผลิตสุราเข้ามาในโรงอุตสาหกรรมหรือมีการนำวัตถุดิบไปใช้ในการผลิตสุรา ให้ผู้ประกอบอุตสาหกรรมบันทึกรายการรับและจ่ายวัตถุดิบลงในบัญชีประจำวันแสดงการรับและการจ่ายวัตถุดิบตามแบบ ภส.๐๗ - ๐๑หรือบันทึกผ่านระบบเครือข่ายอินเทอร์เน็ตที่เว็บไซต์กรมสรรพสามิต ) เมื่อมีการต้มน้ำเวอร์ทที่ได้จากการต้ม ให้ผู้ประกอบอุตสาหกรรมบันทึกการกระทำนั้นลงในบัญชีประจำวันแสดงการรับและการจ่ายวัตถุดิบ ตามแบบ ภส.๐๗ - ๐๑ หรือบันทึกผ่านระบบเครือข่ายอินเทอร์เน็ตที่เว็บไซต์กรมสรรพสามิต ) เมื่อมีการกรองเบียร์(เบียร์สำเร็จรูปที่ยังไม่ได้บรรจุภาชนะ) ให้ผู้ประกอบอุตสาหกรรมบันทึกการกระทำนั้นลงในบัญชีประจำวันแสดงการผลิตและการจำหน่ายตามแบบ ภส.๐๗ - ๐๒หรือบันทึกผ่านระบบเครือข่ายอินเทอร์เน็ตที่เว็บไซต์กรมสรรพสามิต โดยสุราแช่ชนิดเบียร์ที่มีการปรุงแต่งให้แยกตามชนิดตรา และแรงแอลกอฮอล์ไว้ให้ชัดเจน(๒.๔) เมื่อมีการจ่ายเบียร์ตาม(๒.๓) ไปบรรจุภาชนะและมีการรับและจ่ายสุราที่บรรจุภาชนะแล้วให้ผู้ประกอบอุตสาหกรรมบันทึกการกระทำนั้นลงในบัญชีประจำวันแสดงการผลิตและการจำหน่าย ตามแบบ ภส.๐๗ - ๐๒หรือผ่านระบบเครือข่ายอินเทอร์เน็ตที่เว็บไซต์กรมสรรพสามิต โดยให้แยกตามชนิด ตรา แรงแอลกอฮอล์และขนาดภาชนะบรรจุไว้ให้ชัดเจนเพื่อตรวจสอบ(๒.๕) โรงอุตสาหกรรมที่กรมสรรพสามิตได้ทำการติดตั้งระบบมาตรวัดและระบบคอมพิวเตอร์สื่อสารทางไกลเพื่อใช้ในการบริหารการจัดเก็บภาษีสรรพสามิตผู้ประกอบอุตสาหกรรมจะต้องทำการบรรจุเบียร์ลงภาชนะโดยผ่านระบบมาตรวัดและระบบคอมพิวเตอร์สื่อสารทางไกลเท่านั้นเว้นแต่จะได้รับอนุญาตเป็นอย่างอื่น(๓) โรงอุตสาหกรรมสุราแช่ชนิดอื่น(๓.๑) เมื่อมีการนำวัตถุดิบที่ใช้ในการผลิตสุราเข้ามาในโรงอุตสาหกรรมหรือมีการนำไปใช้ในการผลิตสุราให้ผู้ประกอบอุตสาหกรรมบันทึกรายการรับและจ่ายวัตถุดิบลงในบัญชีประจำวันแสดงการรับและการจ่ายวัตถุดิบตามแบบ ภส.๐๗ - ๐๑หรือบันทึกผ่านระบบเครือข่ายอินเทอร์เน็ตที่เว็บไซต์กรมสรรพสามิต ) หากมีการนำหัวเชื้อเข้มข้น(Base Wine) มาใช้เป็นวัตถุดิบในการผลิตสุราแช่ให้ผู้ประกอบอุตสาหกรรมบันทึกรายการรับและการจ่ายวัตถุดิบลงในบัญชีประจำวันแสดงการรับและการจ่ายวัตถุดิบตามแบบ ภส. ๐๗ - ๐๑หรือบันทึกผ่านระบบเครือข่ายอินเทอร์เน็ตที่เว็บไซต์กรมสรรพสามิต ) เมื่อมีการปรุงแต่งสุราแช่ชนิดต่างๆ เป็นสุราสำเร็จรูปพร้อมบรรจุ ให้ผู้ประกอบอุตสาหกรรมบันทึกการกระทำนั้นลงในบัญชีประจำวันแสดงการผลิตและการจำหน่าย ตามแบบ ภส.๐๗ - ๐๒ หรือผ่านระบบเครือข่ายอินเทอร์เน็ตที่เว็บไซต์กรมสรรพสามิตhttps://depica.excise.go.thโดยสุราที่มีการปรุงแต่งให้แยกชนิด ตรา และแรงแอลกอฮอล์ไว้ให้ชัดเจน(๓.๔) เมื่อมีการนำสุราสำเร็จรูปตาม(๓.๓) ไปบรรจุภาชนะการปิดแสตมป์สุราที่บรรจุภาชนะ และมีการรับจ่ายสุราที่บรรจุภาชนะและปิดแสตมป์แล้วให้บันทึกการกระทำนั้นลงในบัญชีประจำวันแสดงการผลิตและการจำหน่าย ตามแบบ ภส.๐๗ - ๐๒ หรือบันทึกผ่านระบบเครือข่ายอินเทอร์เน็ตที่เว็บไซต์กรมสรรพสามิตhttps:// โดยให้แยกตามชนิด ตรา แรงแอลกอฮอล์และขนาดภาชนะบรรจุไว้ให้ชัดเจนเพื่อตรวจสอบข้อ ๑๑ โรงอุตสาหกรรมที่กรมสรรพสามิตได้ทำการติดตั้งระบบมาตรวัดและระบบคอมพิวเตอร์สื่อสารทางไกลเพื่อใช้ในการบริหารการจัดเก็บภาษีสรรพสามิตผู้ประกอบอุตสาหกรรมจะต้องทำการบรรจุสุราลงภาชนะโดยผ่านระบบมาตรวัดและระบบคอมพิวเตอร์สื่อสารทางไกลเท่านั้น เว้นแต่จะได้รับอนุญาตเป็นอย่างอื่นข้อ ๑๒ ให้ผู้ควบคุมโรงอุตสาหกรรมเก็บตัวอย่างสุราไว้ทุกครั้งที่มีการบรรจุ ครั้งละ ๒ภาชนะ ตามชนิด ตรา และแรงแอลกอฮอล์ที่มีการบรรจุภาชนะ โดยให้จัดทำฉลากแสดงชื่อสุราแรงแอลกอฮอล์ขนาดภาชนะบรรจุ วัน เดือน ปีที่ทำการบรรจุไว้ที่ภาชนะบรรจุพร้อมทั้งลงลายมือชื่อผู้ควบคุมโรงอุตสาหกรรม โดยให้เก็บรักษาไว้ไม่น้อยกว่า๖ เดือน และให้มีบัญชีรับสุราตัวอย่างไว้เป็นหลักฐานสำหรับสุราตัวอย่างที่มิได้นำไปตรวจพิสูจน์เมื่อพ้นกำหนดเวลาเก็บรักษาแล้วให้ผู้ควบคุมโรงอุตสาหกรรมคืนสุรานั้นให้ผู้ประกอบอุตสาหกรรมโดยให้ผู้ประกอบอุตสาหกรรมลงชื่อรับคืนไว้ในบัญชีตัวอย่างดังกล่าวส่วนที่๓การควบคุมแสตมป์สรรพสามิตและการขีดฆ่าและการปิดแสตมป์สรรพสามิต ข้อ ๑๓ ให้มีการควบคุมแสตมป์สรรพสามิตดังนี้(๑) เมื่อผู้ประกอบอุตสาหกรรมรับแสตมป์สรรพสามิตจากสำนักงานสรรพสามิตพื้นที่ที่โรงอุตสาหกรรมตั้งอยู่ต้องนำแสตมป์สรรพสามิตไปเก็บรักษาในห้องเก็บแสตมป์สรรพสามิตหรือตู้เหล็กนิรภัยที่มั่นคงแข็งแรงภายในโรงอุตสาหกรรมซึ่งเป็นหน้าที่ของผู้ประกอบอุตสาหกรรมที่จะต้องจัดให้มีขึ้นหรือจัดหามาไว้ในโรงอุตสาหกรรมให้เรียบร้อยก่อนนำแสตมป์สรรพสามิตไปเก็บไว้ในโรงอุตสาหกรรมเพื่อให้ผู้ควบคุมโรงอุตสาหกรรมบันทึกการรับแสตมป์สรรพสามิตลงในบัญชีควบคุมการรับ-จ่ายการใช้แสตมป์สรรพสามิตตามแบบ ภส.๐๖ -๑๔ ท้ายระเบียบนี้(๒) เมื่อผู้ควบคุมโรงอุตสาหกรรมจ่ายแสตมป์สรรพสามิตให้แก่ผู้ประกอบอุตสาหกรรมแล้วให้นำหลักฐานการจ่ายบันทึกลงในบัญชีควบคุมการรับ-จ่ายการใช้แสตมป์สรรพสามิต ตามแบบ ภส.๐๖ - ๑๔และให้จัดทำงบเดือนการปิดแสตมป์สรรพสามิตสำหรับสินค้าสุรา ตามแบบ ภส.๐๖ - ๑๕ ท้ายระเบียบนี้ส่งสำนักงานสรรพสามิตพื้นที่ที่โรงอุตสาหกรรมตั้งอยู่ภายในวันที่สิบห้าของเดือนถัดไปข้อ ๑๔ การปิดแสตมป์สรรพสามิตให้ผู้ควบคุมโรงอุตสาหกรรมตรวจสอบแสตมป์สรรพสามิตและควบคุมการปิดแสตมป์สรรพสามิตให้เป็นไปตามประกาศกรมสรรพสามิตเรื่อง กำหนดการใช้การขีดฆ่า และการปิดแสตมป์สรรพสามิตสำหรับสินค้าสุราข้อ ๑๕ โรงอุตสาหกรรมที่กรมสรรพสามิตได้ติดตั้งระบบมาตรวัดและระบบคอมพิวเตอร์สื่อสารทางไกลเพื่อใช้ในการบริหารการจัดเก็บภาษีสำหรับสินค้าสุราให้ปฏิบัติตามที่ระเบียบกรมสรรพสามิตว่าด้วยการใช้ระบบมาตรวัดและระบบคอมพิวเตอร์สื่อสารทางไกล กำหนดอย่างเคร่งครัดส่วนที่๔การจัดทำบัญชีประจำวันและงบเดือน ข้อ ๑๖ ให้ผู้ประกอบอุตสาหกรรมจัดทำบัญชีประจำวันแสดงการรับและการจ่ายวัตถุดิบตามแบบภส.๐๗ - ๐๑ และบัญชีประจำวันแสดงการผลิตและการจำหน่าย ตามแบบภส.๐๗ - ๐๒ ยื่นต่อเจ้าพนักงานสรรพสามิต ณสำนักงานสรรพสามิตพื้นที่สาขาหรือสำนักงานสรรพสามิตพื้นที่ที่โรงอุตสาหกรรมนั้นตั้งอยู่หรือบันทึกผ่านระบบเครือข่ายอินเทอร์เน็ตที่เว็บไซต์กรมสรรพสามิตhttps://depica.excise.go.thข้อ ๑๗ ให้ผู้ประกอบอุตสาหกรรมจัดทำงบเดือนแสดงรายการเกี่ยวกับวัตถุดิบการผลิต การจำหน่าย และยอดคงเหลือสินค้า ตามแบบ ภส.๐๗ - ๐๔ ยื่นต่อเจ้าพนักงานสรรพสามิต ณ สำนักงานสรรพสามิตพื้นที่สาขาหรือสำนักงานสรรพสามิตพื้นที่ที่โรงอุตสาหกรรมนั้นตั้งอยู่หรือบันทึกผ่านระบบเครือข่ายอินเทอร์เน็ตที่เว็บไซต์กรมสรรพสามิตhttps://depica.excise.go.thส่วนที่๕การนำสุราออกจากโรงอุตสาหกรรม ข้อ ๑๘ ผู้ประกอบอุตสาหกรรมที่ประสงค์จะนำสุราออกจากโรงอุตสาหกรรมให้แจ้งผู้ควบคุมโรงอุตสาหกรรมทราบ พร้อมจัดทำใบกำกับการขนย้ายสุราใบขนย้ายสุราให้มีสองตอน และเป็นไปตามแบบท้ายระเบียบนี้ให้ผู้ควบคุมโรงอุตสาหกรรมทำการตรวจสอบจำนวนสุราที่ผู้ประกอบอุตสาหกรรมจะทำการขนย้ายให้ตรงกับใบกำกับการขนย้ายเมื่อตรวจสอบเรียบร้อยแล้วจึงอนุญาตให้นำสุราออกจากโรงอุตสาหกรรมได้ใบขนย้ายสุรา (ตอนต้น) ให้เก็บไว้ ณโรงอุตสาหกรรมพร้อมหลักฐานแสดงการชำระภาษีเพื่อให้เจ้าพนักงานสรรพสามิตตรวจสอบส่วนใบขนย้ายสุรา (ตอนปลาย) ให้กำกับไปกับน้ำสุราที่ขนข้อ ๑๙ สุราที่ทำการขนย้ายออกจากโรงอุตสาหกรรมต้องชำระภาษีสรรพสามิตถูกต้องครบถ้วนแล้วกรณีภายหลังตรวจพบว่ามีการขนย้ายสุราออกจากโรงอุตสาหกรรมโดยไม่ชำระภาษีสรรพสามิตหรือชำระภาษีสรรพสามิตไม่ถูกต้องครบถ้วนผู้ประกอบอุตสาหกรรมมีหน้าที่ต้องชำระภาษีสรรพสามิตสำหรับสุรานั้นพร้อมเบี้ยปรับและเงินเพิ่มตามที่กฎหมายกำหนดเมื่อสิ้นวันให้ผู้ควบคุมโรงอุตสาหกรรมและผู้ประกอบอุตสาหกรรมร่วมกันตรวจสอบการรับ - จ่ายสุราและสินค้าคงเหลือทุกวันหมวด๓การควบคุมโรงอุตสาหกรรมผลิตสุรากลั่นชนิดเอทานอล ส่วนที่๑อาคารสิ่งปลูกสร้าง ข้อ ๒๐ ผู้ประกอบอุตสาหกรรมต้องจัดให้มีอาคารและสิ่งปลูกสร้างต่างๆ ภายในโรงอุตสาหกรรมตามแบบแปลนแผนผังโรงอุตสาหกรรมที่ได้รับอนุญาตจากกรมสรรพสามิตแล้วอย่างน้อยต้องประกอบด้วยสิ่งต่อไปนี้(๑) โรงอุตสาหกรรมจะต้องล้อมรอบด้วยรั้วที่มั่นคงแข็งแรงและให้มีประตูเข้าออกเปิดใช้เพียงประตูเดียวในกรณีมีความจำเป็นที่จะต้องเปิดใช้ประตูมากกว่าที่กำหนดให้ผู้ประกอบอุตสาหกรรมยื่นคำขอพร้อมทั้งแสดงเหตุผลความจำเป็นเพื่อขออนุมัติจากสรรพสามิตพื้นที่ที่โรงอุตสาหกรรมตั้งอยู่(๒) อาคารหรือสถานที่สำหรับเก็บวัตถุดิบอาคารหรือสถานที่สำหรับเก็บภาชนะที่รองรับเอทานอลจากเครื่องต้มกลั่นสุราอาคารหรือสถานที่สำหรับเก็บเอทานอลที่ยังมิได้เสียภาษีโดยแยกออกเป็นสัดส่วนไว้โดยเฉพาะและเป็นอาคารหรือสถานที่ที่มีความมั่นคงแข็งแรง(๓) มีสถานที่สำหรับให้ผู้ควบคุมโรงอุตสาหกรรมใช้ในการปฏิบัติราชการตามหน้าที่โดยแยกเป็นสัดส่วนภายในบริเวณโรงอุตสาหกรรม(๔)มีสถานที่สำหรับผู้ควบคุมโรงอุตสาหกรรมใช้เป็นที่พักอาศัยภายในบริเวณโรงอุตสาหกรรมหรือใกล้เคียงกับโรงอุตสาหกรรมในกรณีที่มีการผลิตสุราต่อเนื่องข้อ ๒๑ หากผู้ประกอบอุตสาหกรรมประสงค์จะแก้ไขแบบแปลนแผนผังโรงอุตสาหกรรมจะต้องขออนุญาตต่อผู้อำนวยการสำนักมาตรฐานและพัฒนาการจัดเก็บภาษี๑ เป็นการล่วงหน้าเมื่อได้รับอนุญาตเป็นหนังสือแล้วจึงจะดำเนินการได้ส่วนที่๒การติดตั้งระบบฐานข้อมูลทางอิเล็กทรอนิกส์เครื่องมือและอุปกรณ์เพื่อการคำนวณปริมาณเอทานอลและเอทานอลแปลงสภาพ ข้อ ๒๒ ผู้ประกอบอุตสาหกรรมต้องติดตั้งระบบฐานข้อมูลทางอิเล็กทรอนิกส์เครื่องมือและอุปกรณ์เพื่อการคำนวณสุรากลั่นชนิดเอทานอลดังนี้(๑) ระบบฐานข้อมูลทางอิเล็กทรอนิกส์โดยการเชื่อมโยงเครือข่าย (Online DataSystem) และอุปกรณ์อื่นที่เกี่ยวข้องจากโรงอุตสาหกรรมไปยังสำนักงานสรรพสามิตผู้ควบคุมโรงอุตสาหกรรมสำนักงานสรรพสามิตพื้นที่และกรมสรรพสามิต(๒) มาตรวัดอัตราการไหล (Flow Meter) และอุปกรณ์อื่นที่เกี่ยวข้องจำนวนสองชุดเพื่อใช้ในการคำนวณปริมาณเอทานอลแปลงสภาพ(๓) เครื่องวัดระดับและเครื่องวัดอุณหภูมิชนิดอัตโนมัติ(Automatic Tank Gauging) สำหรับภาชนะเก็บเอทานอลรายละเอียดและคุณสมบัติตาม (๑) (๒) และ (๓) ต้องเป็นไปตามที่กรมสรรพสามิตกำหนดและกรณี(๒) และ (๓) จะนำมาใช้งานได้เมื่อกรมสรรพสามิตได้ตรวจสอบและรับรองเรียบร้อยแล้วโดยต้องมีการตรวจสอบและรับรองใหม่ทุกๆ หนึ่งปีข้อ ๒๓ การติดตั้งระบบฐานข้อมูลทางอิเล็กทรอนิกส์โดยการเชื่อมโยงเครือข่าย (Online Data System) การติดตั้งมาตรวัดอัตราการไหล (Flow Meter) และอุปกรณ์อื่นที่เกี่ยวข้องเพื่อใช้ในการคำนวณปริมาณเอทานอลแปลงสภาพการติดตั้งเครื่องวัดระดับและเครื่องวัดอุณหภูมิชนิดอัตโนมัติ (Automatic Tank Gauging) สำหรับภาชนะเก็บเอทานอลต้องดำเนินการให้แล้วเสร็จก่อนเริ่มผลิตเอทานอลและแปลงสภาพเอทานอลกรณีระบบฐานข้อมูลทางอิเล็กทรอนิกส์ โดยการเชื่อมโยงเครือข่าย (Online Data System) เครื่องวัดระดับและเครื่องวัดอุณหภูมิชนิดอัตโนมัติ(Automatic Tank Gauging) เกิดการชำรุดจนไม่สามารถใช้งานได้ผู้ประกอบอุตสาหกรรมจะต้องดำเนินการแก้ไขให้แล้วเสร็จโดยเร็วที่สุดกรณีมาตรวัดอัตราการไหล (Flow Meter) และอุปกรณ์อื่นที่เกี่ยวข้องเพื่อใช้ในการคำนวณปริมาณเอทานอลแปลงสภาพเกิดการชำรุดจนไม่สามารถใช้งานได้ ให้ผู้ประกอบอุตสาหกรรมดำเนินการแก้ไขให้แล้วเสร็จก่อนที่จะมีการจ่ายเอทานอลแปลงสภาพข้อ ๒๔ ให้ผู้ประกอบอุตสาหกรรมจัดทำทะเบียนประวัติภาชนะเก็บวัตถุดิบภาชนะเก็บเอทานอล มาตรวัดอัตราการไหลเครื่องมือวัดระดับและเครื่องวัดอุณหภูมิชนิดอัตโนมัติ โดยแยกตามหมายเลขมาตรวัดอัตราการไหลเครื่องมือวัดระดับและเครื่องวัดอุณหภูมิชนิดอัตโนมัติภาชนะเก็บวัตถุดิบและภาชนะเก็บเอทานอล รวมทั้งแผนผังแสดงที่ตั้งมาตรวัดอัตราการไหลภาชนะเก็บวัตถุดิบภาชนะเก็บเอทานอลส่วนที่๓การตรวจสอบปริมาตรภาชนะที่ใช้เก็บวัตถุดิบหรือเอทานอลและการตรวจวัดปริมาณวัตถุดิบหรือเอทานอล ข้อ ๒๕ ภาชนะที่ใช้เก็บวัตถุดิบหรือเอทานอลต้องได้รับการตรวจสอบและรับรองปริมาตรความจุจากกรมสรรพสามิตก่อนโดยผู้รับอนุญาตจะต้องทำเครื่องหมายแสดงระดับของปริมาตรความจุไว้ที่ภาชนะให้เห็นชัดเจนทุกๆ ภาชนะข้อ ๒๖ การหาปริมาณวัตถุดิบหรือน้ำสุราให้ถือหน่วยระบบเมตริกเป็นเกณฑ์คำนวณเศษของกิโลกรัมหรือลิตรตั้งแต่ครึ่งกิโลกรัมหรือครึ่งลิตรขึ้นไปให้คิดเป็นหนึ่งกิโลกรัมหรือหนึ่งลิตรแต่ถ้าต่ำกว่าครึ่งให้ปัดทิ้งส่วนที่๔การควบคุมการผลิตเอทานอล ข้อ ๒๗ ในการผลิตเอทานอลผู้ประกอบอุตสาหกรรมต้องปฏิบัติดังนี้(๑) เอทานอลที่ผลิตต้องมีแรงแอลกอฮอล์ตั้งแต่เก้าสิบเก้าจุดห้าดีกรีขึ้นไปยกเว้นกรณีผลิตเพื่อส่งออกไปนอกราชอาณาจักรอาจมีแรงแอลกอฮอล์ตั้งแต่เก้าสิบห้าดีกรีขึ้นไปก็ได้(๒) เมื่อมีการรับวัตถุดิบที่ใช้ในการผลิตเอทานอลเข้ามาในโรงอุตสาหกรรมหรือมีการนำวัตถุดิบไปใช้ในการผลิตเอทานอลให้บันทึกการรับและการจ่ายวัตถุดิบในบัญชีประจำวันแสดงการรับและการจ่ายวัตถุดิบตามแบบ ภส.๐๗ - ๐๘(๓) เมื่อมีการผลิตและจ่ายเอทานอลให้บันทึกปริมาณการรับและจ่ายเอทานอลในบัญชีประจำวันแสดงการผลิตและการจำหน่ายสำหรับสุรากลั่นชนิดเอทานอล ตามแบบ ภส.๐๗ - ๐๙(๔) เมื่อมีการแปลงสภาพเอทานอลและจ่ายเอทานอลแปลงสภาพให้บันทึกปริมาณการแปลงสภาพและการจ่ายเอทานอลแปลงสภาพในบัญชีประจำวันแสดงการผลิตและการจำหน่ายสำหรับเอทานอลแปลงสภาพ ตามแบบ ภส.๐๗-๑๐(๕)ให้ผู้ประกอบอุตสาหกรรมตัดยอดปริมาณเอทานอลที่ผลิตได้ในวันหนึ่ง ๆ โดยให้ถือปริมาณเอทานอลที่ผลิตได้ภายใน ๒๔.๐๐ นาฬิกาหรือในกรณีที่มีการผลิตข้ามวันต่อเนื่องกันให้ขยายเวลาออกไปจนถึงเวลาที่การผลิตเสร็จสิ้นถังหนึ่งๆ แต่ไม่เกิน ๘.๓๐ นาฬิกาของวันรุ่งขึ้น(๖) ผู้ประกอบอุตสาหกรรมต้องยินยอมให้ผู้ควบคุมโรงอุตสาหกรรมสุ่มทำการเก็บตัวอย่างเอทานอลแปลงสภาพตามเงื่อนไขระยะเวลาที่สรรพสามิตพื้นที่กำหนด อย่างน้อยเดือนละ ๒ ลิตร เพื่อนำส่งให้กรมสรรพสามิตทำการตรวจวิเคราะห์(๗) ในกรณีที่ผู้ประกอบอุตสาหกรรมประสงค์จะผลิตเอทานอลนอกเวลาราชการหรือในวันหยุดราชการหรือประสงค์จะหยุดผลิตเอทานอลชั่วคราวให้ผู้ประกอบอุตสาหกรรมแจ้งเป็นหนังสือให้สรรพสามิตพื้นที่ทราบล่วงหน้าไม่น้อยกว่าสามวันพร้อมทั้งชี้แจงเหตุผลผ่านทางผู้ควบคุมโรงอุตสาหกรรมส่วนที่๕การจัดทำบัญชีประจำวันและงบเดือน ข้อ ๒๘ ให้ผู้ประกอบอุตสาหกรรมจัดทำบัญชีประจำวันแสดงการรับและการจ่ายวัตถุดิบตามแบบ ภส.๐๗ - ๐๘ บัญชีประจำวันแสดงการผลิตและการจำหน่ายสำหรับสุรากลั่นชนิดเอทานอล ตามแบบ ภส.๐๗ - ๐๙และบัญชีประจำวันแสดงการผลิตและการจำหน่าย สำหรับเอทานอลแปลงสภาพตามแบบ ภส.๐๗ - ๑๐ ยื่นต่อเจ้าพนักงานสรรพสามิต ณ สำนักงานสรรพสามิตพื้นที่สาขาหรือสำนักงานสรรพสามิตพื้นที่ที่โรงอุตสาหกรรมตั้งอยู่หรือบันทึกผ่านระบบเครือข่ายอินเทอร์เน็ตที่เว็บไซต์กรมสรรพสามิต ๒๙ ให้ผู้ประกอบอุตสาหกรรมจัดทำงบเดือนแสดงรายการเกี่ยวกับวัตถุดิบการผลิต การจำหน่าย และยอดคงเหลือสำหรับสุรากลั่นชนิดเอทานอล เอทานอลแปลงสภาพ ตามแบบภส.๐๗ - ๑๑ ยื่นต่อเจ้าพนักงานสรรพสามิต ณสำนักงานสรรพสามิตพื้นที่สาขาหรือสำนักงานสรรพสามิตพื้นที่ที่โรงอุตสาหกรรมตั้งอยู่หรือบันทึกผ่านระบบเครือข่ายอินเทอร์เน็ตที่เว็บไซต์กรมสรรพสามิต ณ วันที่ ๒๙ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตเอกสารแนบท้าย๑. บัญชีประจำวันแสดงการรับและการจ่ายสุราสามทับแปลงสภาพ๒. คำอธิบายบัญชีประจำวันแสดงการรับและการจ่ายสุราสามทับแปลงสภาพ๓. บัญชีควบคุมการรับ-จ่าย ตามมาตรา ๑๑๘แห่งพระราชบัญญัติภาษีสรรพสามิต พ.ศ. ๒๕๖๐ (ภส.๐๖ - ๑๔)๔. งบเดือนแสดงรายการเกี่ยวกับวัตถุดิบ การผลิต การจำหน่าย และยอดคงเหลือสินค้า ตามมาตรา ๑๑๘ แห่งพระราชบัญญัติภาษีสรรพสามิตพ.ศ. ๒๕๖๐ (ภส.๐๖ - ๑๕)๕. ใบขนย้ายสุรา แบบที่ ๑ (ตอนต้น)เก็บไว้ที่โรงอุตสาหกรรมสุราเพื่อให้เจ้าพนักงานสรรพสามิตตรวจสอบ๖. ใบขนย้ายสุรา แบบที่ ๑ (ตอนปลาย)๗. แผนผังการควบคุมทางบัญชีสำหรับสุราแช่ชนิดเบียร์๘. แผนผังการควบคุมทางบัญชีสำหรับสุราแช่ (นอกจากชนิดเบียร์)๙. แผนผังการควบคุมทางบัญชีสำหรับสุรากลั่น(ดูข้อมูลจากภาพกฎหมาย)พัชรภรณ์/จัดทำ๒๗กันยายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๑๙ ง/หน้า ๙๔ (เล่มที่ ๑)/๒๔พฤษภาคม ๒๕๖๑